钦定古今图书集成/方舆汇编/职方典/第1540卷 > 《孙文恭祠碑记》郭子章
## 钦定古今图书集成/方舆汇编/职方典/第1540卷 > 《孙文恭祠碑记》郭子章

人情所极虑于身后者，在《易》世之裔与《易》名之典，而
此二者恒相因也。有子孙陈乞，虽中才可获褒称；亡
子孙陈乞，即高贤未免湮没，抑势使然乎？亡论往故，
如我国家李韩公之功，不逊于武宁、武顺，而李不谥，
祺不善终也。解大绅之贤，不逊于杨文贞、黄文简，而
解不谥，家徙辽阳也。邹吏目之忠，不逊于罗文毅、舒
“文节，而邹不谥，虽云职卑，亦其嗣斩也。人臣生竖太
常之勋，死为若敖之鬼，非国家念其故，恤其私，谁为？
然已溺之灰，而反既失之履，故人情所极虑而不可
必得者。国家曲体之，令其世绝而祀存，骨朽而名扬，
所以彰往而劝来也。”隆、万以来，此论稍明，章耳而目
之无子孙，陈乞而褒谥如故，得四人焉。少保于公谦
改谥“忠肃”、少师夏公言谥“文愍”，中丞海公瑞谥“忠介”，
尚书孙公鳌谥“文恭”，“文恭”之谥“实章”，与御史宋公兴
祖、李公时华同请者。公赐谥诏下，章又与御史毕公
三才作公祠于清平市田以供岁祀。平令刘启周等
以《公祠记》来请。予计：公督学秦中，为三秦士师；瞽宗
北雍，为天下士师；及门入室子弟，当有善言师者。乃请于今御史大夫三原温公。温公故公所𥳑秦士也。
温公曰：“弟子即诵，无若公言。”公且以哭。公集杜八首
示余，读之令人涕落。予辞不获，乃稽公履历记之。公
姓孙氏，讳应鳌，字山甫，扬州如皋人，占籍清平卫。嘉
靖己酉举乡试第一，癸丑成进士，选庶吉士，改户科
给事中，出佥江西。历陕西提学副使、都察院佥都御
史，抚治郧阳。入为大理卿，迁户部右侍郎，改礼部，掌
国子监祭酒事。隆庆改元，上幸学，公进讲《无逸》，赐茶
请告。起刑部右侍郎，晋南京工部尚书。卒，赐祭葬，墓
木拱矣。万历庚子，章等为请谥于朝。壬寅，诏下谥“文
恭”，锡之诰命，始祠公于清平城中。予按《谥法》，恭有九
义，谥公曰恭。其尊贤贵义，执事坚固之谓乎？予师胡
正甫先生尝语章曰：“宇内讲明正学，楚有黄安耿公，
蜀有内江赵公，黔有清平孙公，吾豫章有南城罗公，
皆贤人也。”已，予入蜀，予师与赵、孙二公皆捐馆舍，乃
合祀三公于大儒祠。及予入黔，别邹尔瞻江上。尔瞻
曰：“黔中孙淮海、李同野、马”心庵皆致力斯学。君此行
惜不及见三君耳。予平播后，辑《黔记》，乃合三公类传
于理学。已，复为公请谥而得恭，乃知正甫先生与尔
瞻言，不我欺也。嗟乎！公亡易世之裔，而得易名之典，
人情所极，虑不能必得之身后者；公不虑而得之。遭
逢圣明，视李、解、邹三公千里矣！公所著有《学孔精舍
汇槁》《易谈》《四书近语》《教秦语录》《春秋节要》《律吕分解》
等书共若干卷。发明圣学，具载诸书立朝大节，他日
国史当有大书之者。兹记止纪公请谥及建祠颠末。
祠即公书舍故址，袤若干丈，长若干丈。中为堂，祀公；
堂外为门，颜曰“工部尚书孙文恭公祠。”祭田若干亩，
具载碑阴。